Volkswagen Tharu

Volkswagen Tharu on Volkswagenin vuodesta 2018 lähtien Kiinan markkinoille valmistama crossover-tyyppinen automalli. Pohjois- ja Etelä-Amerikan markkinoille malli esiteltiin vuoden 2020 lopulla Volkswagen Taos -nimisenä. Auton akseliväli on samanpituinen kuin Tiguanissa, mutta malli on sitä neljä senttimetriä lyhyempi kokonaispituudeltaan.  

Tharun moottorivalikoimassa ovat 1,2- (116 hv), 1,4- (148 hv) ja 2,0-litraiset (187 hv) TSI-bensiinimoottorit. Suurimman yhteydessä on aina neliveto ja seitsemänportainen DSG-kaksoiskytkinvaihteisto. Pienempien moottorien yhteydessä on etuveto ja kuusivaihteinen manuaalivaihteisto, mutta niihin saa halutessaan myös DSG-vaihteiston.  

Taosin moottorivalikoima vaihtelee markkina-alueen mukaan. 1,4 TSI (148 hv) on saatavana Latinalaisessa Amerikassa ja Venäjällä. Latinalaisessa Amerikassa voimansiirtona on kuusiportainen automaattivaihteisto, Venäjällä puolestaan kahdeksanportainen automaattivaihteisto tai seitsemänportainen DSG-kaksoiskytkinvaihteisto. 1,5 TSI (158 hv) on saatavana ainoastaan Yhdysvalloissa ja Kanadassa. Vaihteisto on kahdeksanportainen automaatti tai DSG. Pelkästään Venäjällä on saatavana vapaasti hengittävä 1,6-litrainen (110 hv), jonka yhteydessä on viisivaihteinen manuaalivaihteisto tai kuusiportainen automaatti. 
vasen|pienoiskuva|Volkswagen Taos

 Lähteet 

 Aiheesta muualla 

Tharu
Luokka:J-segmentin autot
Luokka:2010-luvun autot
Luokka:2020-luvun autot